Απόφαση του Γενικού Δικαστηρίου (όγδοο τμήμα) της 29ης Απριλίου 2020 – CV κ.λπ. κατά Επιτροπής
(Υπόθεση T‑496/19)
«Υπαλληλική υπόθεση – Υπάλληλοι – Αποδοχές – Διορθωτικός συντελεστής – Κατ’ αποκοπή αποζημίωση εξόδων παραστάσεως – Έξοδα στεγάσεως – Υποχρέωση αιτιολογήσεως – Υποχρέωση αρωγής – Ισοδυναμία της αγοραστικής δύναμης – Ίση μεταχείριση»
1.      Υπάλληλοι – Βλαπτική απόφαση – Υποχρέωση αιτιολογήσεως – Περιεχόμενο – Σιωπηρή απόρριψη αιτήσεως – Έλλειψη αιτιολογίας – Τακτοποίηση στο στάδιο της απάντησης στην ένσταση
(Άρθρο 296, εδ. 2, ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 25, εδ. 2)
(βλ. σκέψεις 40-46)
2.      Υπάλληλοι – Υποχρέωση της διοίκησης προς παροχή αρωγής – Περιεχόμενο – Όρια
(βλ. σκέψεις 50-54)
3.      Υπάλληλοι – Αποδοχές – Διορθωτικοί συντελεστές – Αντικείμενο – Ισοδυναμία της αγοραστικής δύναμης
(Κανονισμός Υπηρεσιακής Καταστάσεως των υπαλλήλων, άρθρο 64)
(βλ. σκέψη 58)
4.      Υπαλληλικές προσφυγές – Αίτημα κατά την έννοια του άρθρου 90, παράγραφος 1, του ΚΥΚ – Έννοια – Αίτημα αυξήσεως του διορθωτικού συντελεστή που ισχύει για τις αποδοχές – Δεν περιλαμβάνεται
(Κανονισμός Υπηρεσιακής Καταστάσεως των υπαλλήλων, άρθρο 90 § 1)
(βλ. σκέψη 60)
5.      Υπάλληλοι – Αποδοχές – Διορθωτικοί συντελεστές – Αρχή του καθορισμού για κάθε κράτος μέλος σε σχέση με το κόστος ζωής στην πρωτεύουσά του
(Κανονισμός Υπηρεσιακής Καταστάσεως των υπαλλήλων, άρθρο 64 και παράρτημα XI, άρθρο 1 § 3, στοιχείο αʹ, και άρθρο 9)
(βλ. σκέψεις 61-63)
Αντικείμενο
Αίτημα βάσει του άρθρου 270 ΣΛΕΕ για ακύρωση της σιωπηρής απόφασης της Επιτροπής με την οποία η αρμόδια για τους διορισμούς αρχή του εν λόγω θεσμικού οργάνου απέρριψε το αίτημα των αιτούντων με το οποίο ζήτησαν, κατ’ ουσίαν, αύξηση, ενδεχομένως αναδρομική, του διορθωτικού συντελεστή που ισχύει για τον τόπο υπηρεσίας τους, εν προκειμένω το Παρίσι.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει τους CV, CW και CY στα δικαστικά έξοδα.